EkBass/fiwiki-20250220-pages-articles huggingface dataset:
Tornion Laakso

Tornion Laakso oli Torniossa vuosina 1912–1915 ilmestynyt sanomalehti. Nuorsuomalaisten perustama Tornion Laakso oli poliittisesti laimea yleislehti, joka tavoitteli lukijoita myös Ruotsin puolelta Tornionjokea. Se kärsi taloudellisista ja kirjapaino-ongelmista, joiden takia painatus jouduttiin siirtämään Torniosta Kemiin. Kahdesti viikossa ilmestyneen Tornion Laakson levikki oli 1 500 kappaletta vuonna 1913. Päätoimittajina työskentelivät V. K. Trast (1913), William Fritiof Ilmoni (1913–1915) ja Taavi Kahra (1915). Elokuussa 1915 lehden tilalle perustettiin Kemissä ilmestynyt Pohjolan Sanomat. ==Lähteet== ==Aiheesta muualla== * Tornion Laakso digitoituna kansalliskirjastossa Luokka:Ilmestymästä lakanneet suomalaiset sanomalehdet Luokka:Tornion media
Juhani Boman

Paavo Juhani Boman (3. joulukuuta 1945 Hollola) on suomalainen arkkitehti ja Arkkitehtityö Lindström Virtanen Oy:n suunnittelijaosakas. Hän on myös Lahden Mallasjuoman eli Malskin korttelin alueen omistavan Malski Oy:n hallituksen puheenjohtaja. Boman valmistui arkkitehdiksi Teknillisestä korkeakoulusta 1987. Bomanin uran läpimurtotyönä voidaan pitää Jyväskylän Kuokkalan arkkitehtikilpailua, jonka hän voitti 1978 ollessaan vielä arkkitehtiylioppilas. Ennen kilpailun voittoa Boman työskenteli mm. Helsingin kaupunkisuunnitteluosastolla. Juhani Boman on suunnitellut myös mm. Oulun Myllytullin alueen kaavan ja Mukkulan kirkon. == Lähteet == Luokka:Suomalaiset arkkitehdit Luokka:Kirkkojen suunnittelijat Luokka:Vuonna 1945 syntyneet Luokka:Elävät henkilöt
Daniil Tarasov

Daniil Tarasov -nimisiä henkilöitä ovat: * Daniil Tarasov (s. 1991), venäläinen jääkiekkohyökkääjä * Daniil Tarasov (s. 1999), venäläinen jääkiekkomaalivahti
Piet Cronjé

Piet Arnoldus Cronjé (4. lokakuuta 1836 Colesberg, Kapmaa – 4. helmikuuta 1911 Potchefstroom, Etelä-Afrikan unioni) oli buurikenraali, joka toimi komentajana buurisodissa.Pieter Arnoldus Cronjé Encyclopædia Britannica Online Academic Edition. Viitattu 25.6.2017. Cronjé syntyi vanhaan hugenottisukuunNordisk familjebok (1906), s. 890–891 Runeberg.org. Viitattu 25.6.2017. brittiläisellä Kapmaalla, mutta päätyi jo lapsuudessaan suuren vaelluksen yhteydessä Transvaalin vapaavaltioon. Hän ryhtyi marraskuussa 1880 johtamaan Transvaalissa brittien valtaa vastaan suunnattua kapinaa, sillä buurit eivät hyväksyneet brittiviranomaisten suorittamia viljan takavarikointeja verot maksamatta jättäneiltä maanviljelijöiltä. Seuranneessa ensimmäisessä buurisodassa Cronjé johti Potchefstroomin piiritystä, jota hän jatkoi jopa maaliskuussa 1881 voimaan astuneen aselevon jälkeen kunnes paikallinen brittivaruskunta antautui. Hänet valittiin myöhemmin Transvaalin parlamentin eli Volksraadin jäseneksi ja hän tuki politiikassa presidentti Paul Krugeria. Tammikuun 1896 epäonnistuneen Jamesonin hyökkäyksen päätteeksi Cronjé otti vastaan Leander Jamesonin antautumisen Doornkopissa. Toisen buurisodan puhjettua lokakuussa 1899 kenraali Cronjé nimitettiin Transvaalin läntisen armeijan komentajaksi. Hän ryhtyi piirittämään ensin Mafekingia ja liittyi pian myös Kimberleyn piiritykseen. Modderjoen taistelussa 28. marraskuuta 1899 hän kärsi nimellisesti tappion, mutta tuotti lordi Methuenin komentamille brittijoukoille suuret tappiot. Magersfonteinin taistelussa 11. joulukuuta Cronjé torjui Methuenin hyökkäyksen. Helmikuussa 1900 Cronjé torjui samalla paikalla myös Frederick Robertsin joukot. Brittien saatua kuitenkin Kimberleyn vapautettua piirityksestä Cronjé joutui perääntymään Bloemfonteinia kohti, kunnes kenraali John Frenchin joukot katkaisivat hänen tiensä. Jouduttuaan saarroksiin Cronjé puolustautui 18. helmikuuta alkaneessa Paardebergin taistelussa, jossa hän aluksi onnistui lyömään takaisin Herbert Kitchenerin hyökkäyksen ja tuottamaan briteille suuret tappiot, kunnes joutui lopulta 27. helmikuuta antautumaan 4 000:n miehensä kanssa. Britit pitivät Cronjéa sodan loppuun asti vankina Saint Helenan saarella. Cronjé esiintyi Paardebergin taistelun ennallistuksessa Saint Louisin maailmannäyttelyssä vuonna 1904. Myöhemmin hän vietti eläkepäiviä Klerksdorpissa. ==Lähteet== ==Aiheesta muualla== Luokka:Eteläafrikkalaiset kenraalit Luokka:Buurisodat Luokka:Vuonna 1836 syntyneet Luokka:Vuonna 1911 kuolleet
Runoilijakoti

Runoilijakoti () on Porvoon keskustassa sijaitseva kirjailija-asunto, jossa ansioitunut suomenruotsalainen kirjailija tai runoilija saa asua ilmaiseksi. Runoilijakoti sijaitsee kolmikerroksisessa kivitalossa, jonka kaupunginarkkitehti Gotthard Flensborg (1723–1803) rakennutti itselleen vuosina 1764–1765. Kustantaja Holger Schildt ja hänen vaimonsa Mathilda ostivat rakennuksen vuonna 1920 ja lahjoittivat seuraavana vuonna suomenruotsalaiselle kirjailijayhdistykselle (Finlands svenska författareförening). Rakennuksen asuinpinta-ala on 275 m², ja Museovirasto on suojellut sen ulkoasun ja huonejärjestyksen. ==Runoilijakodin asukkaat== *Hjalmar Procopé 1923–1927 *Bertel Gripenberg 1928–1932 *Jarl Hemmer 1933–1944 *Rolf Lagerborg 1945–1959 *Rabbe Enckell 1959–1973 *Lars Huldén 1973–1993 *Christer Kihlman 1993–2017 *Ulla-Lena Lundberg 2018– ==Viitteet== Luokka:Porvoon rakennukset ja rakennelmat Luokka:Suomenruotsalainen kulttuuri Luokka:Suomen 1700-luvulla rakennetut rakennukset ja rakennelmat
Kultarypykkä

Kultarypykkä (Pseudomerulius aureus) on ruskolahoa aiheuttava sienilaji, jota tavataan yleensä lahomännyllä, joskus muillakin havupuilla, lähinnä keloilla ja hirsillä. Laji on lähes alustanmyötäinen. Laji on Suomessa silmälläpidettävä (NT). Tunnetummista sienilajeista kultarypykkä on kaukainen sukulainen samettijalalle. Itiöemä on keltainen, oranssiin vivahtava. Sen alapinta on syvään säteittäisuurteinen, muttei kääpämäisen pillinen. Se on pehmeä ja reunoiltaan usein irti kasvupinnasta. == Lähteet == == Aiheesta muualla == *Laji.fi: Kultarypykkä (Pseudomerulius aureus) Luokka:Boletales Luokka:Ruskolahosienet Luokka:Orvakat
Kidal (albumi)

__NOTOC__ Kidal on malilaisen Tamikrest-yhtyeen albumi, joka julkaistiin vuonna 2017. == Kappaleet == # # # # # # # # # # # == Kokoonpano == * Ousmane Ag Mossa – laulu, soolokitara, akustinen kitara * Aghaly Ag Mohamedine – djembe, taustalaulu, rytmikitara, taputus * Cheick Ag Tiglia – basso, akustinen kitara, taustalaulu, taputus * Paul Salvagnac – soolo- ja rytmikitara , akustinen kitara, slide-kitara, dobro, taputus * Nicolas Grupp – rummut, lyömäsoittimet * Mark Mulholland – banjo, urut, bouzouki, rytmikitara, akustinen kitara * Alan Plume – cajon * Khalifa Ag Aljimit – calabash, laulu, taputus * Hannes d’Hoine – kontrabasso * Moussa Ag Borreiba – rytmikitara, laulu, taputus * David Odlum – havaijinkitara * Bakour Nassim – mandoliini * Yacouba Sissoko – demjbe, tamburiini, yabara, calabash, ngoni * Fatoumata Walet Oumar – laulu * Kaltoum Sennhauser – laulu == Lähteet == * Kidal discogs.com -sivustolla Luokka:Vuoden 2017 albumit Luokka:Tamikrestin albumit
Floss (albumi)

__NOTOC__ Floss on yhdysvaltalaisen Injury Reserve -nimisen hip hop -trion toinen albumi, joka julkaistiin 15. tammikuuta 2016. Kappaleista ”Oh Shit!!!” ja ”All This Money” kuvattiin musiikkivideot. YouTube: Injury Reserve – Oh Shit!!!YouTube: Injury Reserve – All This Money == Kappaleet == # # # # # (mukana Cakes da Killa) # # # # # (mukana Vic Mensa) # # == Arvostelut == * Theneedledrop: 8/10YouTube: The Needle Drop – Album review == Lähteet == == Aiheesta muualla == * Floss discogs.com -sivustolla Luokka:Yhdysvaltalaiset hip hop -albumit Luokka:Vuoden 2016 albumit
Linnamäen voimalaitos

Linnamäen voimalaitos () on Virossa Harjumaalla Jõelähtmessä sijaitseva Jägalan joessa toimiva vesivoimalaitos. Voimalan rakennus ja pato sijaitsevat Jõesuun kylässä ja patojärveä kutsutaan Linnamäen patojärveksi. == Voimalaitos == Voimala sijaitsee 3,5 kilometriä tunnetun Jägalan vesiputouksen alapuolella. Se kuuluu nykyään Eesti Energialle ja se on 1,2 MW tehollaan Viron suurin vesivoimalaitos. Se tuottaa sähköenergiaa 5–7 GWh vuodessa. Voimalassa on kolme turbiinia, joiden nimellistehot ovat 0,341 MW (4,0 m³/s virtaamalla), 0,384 MW (4,5 m³/s) ja 0,427 MW (5,0 m³/s). == Historiaa == Voimalan rakentamista alettiin suunnitella vuonna 1917, kun suomalainen diplomi-insinööri Axel Werner Juselius sai valmiiksi sen suunnitelman. Voimala rakennettiin vuosina 1922–1924 ja se toimi vuoteen 1941 asti. Silloin perääntyvän puna-armeijan joukot räjäyttivät voimalarakennuksen, mutta epäonnistuivat padon räjäytyksessä. Eesti Energia otti voimalan uudelleen käyttöön vuonna 2002, jolloin se entisöi voimalarakennusten ulkoasun 1900-luvun asuunsa. Vuonna 2016 kulttuuriministeri Indrek Saar myönsi voimalalle rakennuskulttuurimuiston statuksen. Vuonna 2011 Eesti Energia tyhjensi Linnamäen patojärven, mittasi sen tilavuuden ja siivosi sen pohjaa. == Lähteet == Luokka:Jägala jõen vesistö Luokka:Jõelähtme Luokka:Viron vesivoimalaitokset Luokka:Jokivoimalaitokset
Päin merta myrskyävää

Päin merta myrskyävää on Matti Hauptin tekemä reliefi entisen Suomen Höyrylaiva Oy:n pääkonttorin eli nykyisen Kirkon talon seinässä Helsingin Helsingin Eteläranta 8:ssa. Pronssireliefi valmistui arkkitehtien Ola ja Ethel Hanssonin suunnittelemaan, vuonna 1955 valmistuneeseen rakennukseen. Reliefi on noin 2,5 metriä leveä ja 3 metriä korkea. Reliefin kuva-aihetta on vaikea havaita. Siinä on merta uhmaava merenneito, joka istuu hevosen selässä. Kamppailun alusta riehuvan meren kanssa kertoo torvi, jota merenneito puhaltaa. Teoksen aihe kuvaa siviilimerenkulun kamppailua merta vastaan. Sen ilmaisukieli ja symboliikka ovat harkitun klassisia. == Lähteet == Luokka:Helsingin patsaat ja veistokset Luokka:Kaartinkaupunki
Paul Zipser

Paul Viktor L. Zipser (s. 18. helmikuuta 1994 Heidelberg) on saksalainen koripalloilija. Isona laitahyökkääjänä tai pienenä laitahyökkääjänä pelaava Zipser on pelannut Saksassa, NBA:ssa ja sen kehityssarjassa. Hän voitti Saksan mestaruuden vuonna 2014. Chicago Bulls varasi Zipserin 48. vuorolla NBA:n vuoden 2016 varaustilaisuudessa. Zipser on edustanut myös Saksan miesten maajoukkuetta muun muassa Kiinan MM-kilpailuissa 2019 ja vuoden 2015 EM- kilpailuissa.EuroliigaBasketball-Reference.com == Lähteet == * Paul Zipser Stats Basketball-Reference.com * Profiili Euroliiga === Viitteet === == Aiheesta muualla == * Profiili NBA Luokka:Saksalaiset koripalloilijat Luokka:Vuonna 1994 syntyneet Luokka:Elävät henkilöt
Windy City Bulls

Windy City Bulls on Hoffman Estatesin Sears Centressä kotiottelunsa pelaava koripalloseura, joka pelaa D-liigassa. Se toimii NBA-seura Chicago Bullsin farmijoukkueena. Chicago Bulls uutisoi marraskuussa 2015 perustavansa farmijoukkueen NBA:n kehityssarjaan.http://gleague.nba.com/news/chicago-bulls- purchase-nba-development-league-team/ Joukkueen nimikilpailun perusteella valittu nimi julkistettiin helmikuussa 2016.http://www.chicagotribune.com/sports/basketball/bulls/ct-windy-city- bulls-development-league-20160224-story.html Ensimmäisellä D-liigakaudellaan Bulls voitti hieman alle puolet otteluistaan ja sijoittui Keskisen divisioonan viimeiseksi. == Lähteet == == Aiheesta muualla == * Virallinen kotisivu Luokka:Yhdysvaltalaiset koripalloseurat
Australian parlamenttivaalit 2016

Australian parlamenttivaalit 2016 järjestettiin 2. heinäkuuta 2016.Federal Election 2016: Turnbull calls July 2 poll The Australian. 9.5.2016. Viitattu 25.6.2017. Vaaleissa valittiin Australian edustajainhuoneen 150 jäsentä ja Australian senaatin 76 jäsentä. == Tulokset == === Edustajainhuone === Puolue Edustajanpaikat2016 Federal Election Australian Electoral Commission. Viitattu 25.6.2017. ÄäniosuusFirst preferences by party Australian Electoral Commission. Viitattu 25.6.2017. Liberaalipuolueen ja Kansallispuolueen koalitio 76 42,0 % Työväenpuolue 69 34,7 % Vihreät 1 10,2 % Keskustaliitto 1 1,8 % Katter's Australian Party 1 0,5 % Muut 2 10,6 % Yhteensä 150 100 % === Senaatti === Puolue EdustajanpaikatSenate Results Australian Broadcasting Corporation. Viitattu 25.6.2017. ÄäniosuusFirst preferences by Senate group Australian Electoral Commission. Viitattu 25.6.2017. Liberaalipuolueen ja Kansallispuolueen koalitio 30 35,2 % Työväenpuolue 26 29,8 % Vihreät 9 8,7 % Pauline Hanson's One Nation 4 4,3 % Keskustaliitto 3 3,3 % Liberaalidemokraattinen puolue 1 2,2 % Derryn Hinch's Justice Party 1 1,9 % Family First 1 1,4 % Jacqui Lambie Network 1 0,5 % Muut 0 12,7 % Yhteensä 40 100 % == Seuraukset == Vallassa ollut liberaalien ja kansallispuolueen koalitio menetti kannatustaan mutta säilytti edustajainhuoneessa yhden paikan enemmistön. Näin ollen liberaalipuolueen johtaja Malcolm Turnbull jatkoi pääministerinä. Vaalien ääntenlasku kesti niin pitkään, että Turnbull saattoi julistatua voittajaksi vasta kahdeksan päivää vaalipäivän jälkeen.Australian election results 2016: Malcolm Turnbull claims victory after Bill Shorten concedes The Independent. 10.7.2016. Viitattu 25.6.2017. == Lähteet == == Aiheesta muualla == Luokka:Australian vaalit Luokka:Vuoden 2016 vaalit
Emil Bergendorff

Emil Bergendorff (25. toukokuuta 1864 Tukholma – 2. huhtikuuta 1921 Solna) oli ruotsalainen näyttelijä. Hän esitti pääosaa muun muassa vuonna 1912 valmistuneessa suomalaisessa elokuvassa Margaretaa ajetaan takaa. Viitattu 25.6.2017. == Filmografia == *Margaretaa ajetaan takaa, 1912. *På livets ödesvägar, 1913. *Gatans barn, 1914. *Dödskyssen, 1916. *Ingmarssönerna, 1919. *Hans nåds testamente, 1919. == Lähteet == Luokka:Ruotsalaiset näyttelijät Luokka:Vuonna 1864 syntyneet Luokka:Vuonna 1921 kuolleet
Antti Räisänen

Antti Veikko Aapeli Räisänen (s. ) on suomalainen Aalto-yliopiston radiotekniikan professori (vuodesta 1990). Tätä ennen hän toimi apulaisprofessorina vuonna 1983 ja useita vuosia virkaa tekevänä professorina (1985–1989), kun Teknillisen korkeakoulun Radiolaboratorion virassa ollut professori Martti Tiuri oli kansanedustajana. Hän kirjoitti ylioppilaaksi Pielaveden yhteiskoulusta vuonna 1969. Hän valmistui Teknillisestä korkeakoulusta diplomi-insinööriksi vuonna 1973, tekniikan lisensiaatiksi 1976 ja tohtoriksi 1981. Hänen englanninkielisen väitöskirjansa (1980) käsitteli millimetriaaltoalueen sekoittimilla tehtyjä kokeita ja työn otsakkeena oli Experimental studies on cooled millimeter wave mixers. Vuosina 1978–1981 hän vieraili Yhdysvalloissa (Univ. of Massachusetts, Electrical Engineering and Physics). Hän oli Teknillisen korkeakoulun dosentti vuosina 1982–1989. Professori Räisäsen tieteellinen tuotanto käsitti jo vuonna 2007 yli 400 julkaisua. Hän on Teknillisten tieteiden akatemian jäsen ja Fellow-jäsen IEEE- insinöörijärjestössä (1994–). ==Lähteet== ==Aiheesta muualla== *CV/ Antti Räisänen. Professori, Radiotekniikka, Elektroniikan ja nanotekniikan laitos (aalto.fi) Luokka:Teknillisen korkeakoulun professorit Luokka:Aalto-yliopiston professorit Luokka:Suomalaiset professorit Luokka:Vuonna 1950 syntyneet Luokka:Elävät henkilöt Luokka:IEEE:n ansioituneet jäsenet
Kansakuntien ja vapauden Eurooppa

Kansakuntien ja vapauden Eurooppa (Europe of Nations and Freedom, ENF) oli EU- kriittinen europarlamenttiryhmä Euroopan parlamentissa. 40 europarlamentaarikon ryhmä perustettiin 15. kesäkuuta 2015. Ryhmän puheenjohtajat olivat Marine Le Pen ja Marcel de Graaff. Ryhmä korvautui vuonna 2019 uudella ja suuremmalla Identiteetti ja demokratia (ID) -ryhmällä. == Jäsenpuolueet maittain == Jäsenvaltio Puolue MEPit Itävallan vapauspuolue (Freiheitliche Partei Österreichs) 4 Vlaams Belang (Vlaams Belang) 1 Kansallinen rintama (Front National) 20 Vaihtoehto Saksalle (Alternative für Deutschland) 1 Pohjoisen liitto (Lega Nord) 5 sitoutumaton 1 Vapauspuolue (Partij voor de Vrijheid) 3 Uuden oikeiston kongressi (Kongres Nowej Prawicy) 2 sitoutumaton 1 sitoutumaton 1 39 ==Lähteet ja huomautukset== ==Aiheesta muualla== * Kansakuntien ja vapauden Eurooppa -ryhmän viralliset Internet- sivut * http://www.europarl.europa.eu/meps/fi/search.html?politicalGroup=2960 Luokka:Europarlamenttiryhmät Luokka:EU-kriittisyys
Esa Kervinen

Esa Einari Kervinen (26. joulukuuta 1929 Vieremä – 6. huhtikuuta 2016 Lappeenranta) oli suomalainen kivääriampuja. Kervinen edusti Mikkelin Ampujia ja vuodesta 1964 Joensuun Ampujia. Kervinen kilpaili kolmissa kesäolympialaisissa: Roomassa 1960, Tokiossa 1964 ja Münchenissä 1972. Roomassa hän sijoittui pienoiskiväärin asentokilpailussa kuudenneksi ja vapaakiväärin asentokilpailussa yhdeksänneksi sekä Tokiossa vapaakiväärin asentokilpailussa kuudenneksi. Vuonna 1974 Kervinen voitti pienoiskiväärin makuuasennon joukkuekilpailun maailmanmestaruuden, ja Caracasissa 1954 hän voitti vakiokiväärin joukkuekilpailussa MM-pronssia. Kervinen valittiin Suomessa Vuoden ampujaksi vuonna 1970, ja hän kilpaili SM-tasolla lähes 80-vuotiaaksi asti muun muassa tavoitellen MM-kilpailupaikkaa 60-vuotiaanahttp://www.hs.fi/urheilu/art-2000002983385.html. Hän oli Pohjois- Karjalan paras urheilija ja sanomalehti Karjalaisen kultamitalin saaja vuosina 1965 ja 1970. Hän työskenteli muun muassa rajavartiostossa ja musiikin parissa ja asui elämänsä aikana myös Kanadassa. Kervinen kuoli 86-vuotiaana nopeasti edenneeseen sairauteen,Lappeenrannassa 6. huhtikuuta 2016.Urheiluampuja-lehti 2/2016, s. 29 Kervisen instrumentti oli trumpetti. Vapauduttuaan rajavartioston palveluksesta toimi musiikinopettajana Joensuun konservatoriossa ja hän oli myös musiikkiopiston rehtori. == Lähteet == * Im Memoriam: Esa Kervinen Urheiluampuja-lehti 2/2016, s. 29 * Heikki Arppi: Esa Kervinen on poissa. Karjalainen 10.4.2016 s. 24 === Viitteet === == Aiheesta muualla == * Luokka:Suomalaiset ampujat Luokka:Suomalaiset musiikkipedagogit Luokka:Suomen oppilaitosten rehtorit Luokka:Vuonna 1929 syntyneet Luokka:Vuonna 2016 kuolleet
Päivi Niemi

Päivi Mirja-Liisa Niemi (o.s. Arola; synt. ) on suomalainen Turun yliopiston kasvatuspsykologian professori emerita (2004–2014) sekä kognitiivisesti suuntautunut kouluttajapsykoterapeutti ja työnohjaaja (1988–). Niemi kirjoitti ylioppilaaksi Pirkanmaan yhteiskoulusta vuonna 1969. Hän valmistui Turun yliopistosta valtiotieteen kandidaatiksi vuonna 1975, lisensiaatiksi 1979, ja psykologian tohtoriksi 1988. Niemen englanninkielisen väitöskirjan aiheena oli Adolescents and the family : images and experiences of family life in Finland. Hän on ollut Helsingin yliopiston käyttäytymistieteellisen tiedekunnan kasvatuspsykologian dosentti vuodesta 1997 lähtien eläkkeelle jäämiseensä asti. ==Lähteet== ==Aiheesta muualla== *Turun yliopiston tiedote 2.9.2003. Professorinimitys (utu.fi) *Päivi Niemi (utu.fi) Luokka:Suomalaiset psykologit Luokka:Turun yliopiston professorit Luokka:Suomalaiset professorit Luokka:Vuonna 1950 syntyneet Luokka:Elävät henkilöt
Olli Tahvonen

Olli Ilari Tahvonen (s. ) on suomalainen Helsingin yliopiston kansantaloudellisen metsäekonomian professori (2010–). Tätä ennen hän on ollut Metsäntutkimuslaitoksen kansantaloustieteen (ympäristötaloustieteen) professori (1996–). Tahvonen kirjoitti ylioppilaaksi Munkkivuoren yhteiskoulusta vuonna 1977. Hän valmistui Helsingin kauppakorkeakoulusta kauppatieteiden maisteriksi vuonna 1986 ja tohtoriksi 1991. Hän sai tiedonjulkistamisen valtionpalkinnon vuonna 2007. Professori Tahvonen on ollut Suomalaisen Tiedeakatemian jäsen vuodesta 2010 lähtien. Tahvonen on kilpaillut jousiammunnassa. Hän voitti yleisen sarjan Suomen-mestaruuden vuonna 1975 ja saavutti saman vuoden MM-kilpailuissa pronssia tähtäinjousen joukkuekilpailussa. == Lähteet == == Aiheesta muualla == *Talousprofessori: "Puun polttaminen ilmastoystävällisenä on lähellä itsepetosta" (27.4.2016) (yle.fi) *Professori kaivoksista: Suomi myy luonnonvaransa muita halvemmalla (15.5.2012) (yle.fi) Luokka:Suomalaiset taloustieteilijät Luokka:Suomalaiset professorit Luokka:Suomalaiset jousiampujat Luokka:Vuonna 1958 syntyneet Luokka:Elävät henkilöt
Agderposten

Agderposten on riippumaton liberaali norjalainen päivälehti, joka ilmestyy Arendalissa, ja sillä on lukijoita pääasiassa Itä-Agderin läänissä. Paikallistoimitukset ovat Risørssä, Tvedestrandssa, Grimstadissa, Kristiansandissa, Vallessa, Birkenesissa ja Åmlissa. Agderpostenin perusti 1874 opettaja Jens Svendsen, ja sen on omistanut Strayn perhe vuodesta 1935. Lehden levikki oli vuonna 2016 yhteensä 18 718 kappalettaMediebedriftene.no . Sen päätoimittaja on Øyvind Klausen. Agderposten on ilmestynyt verkossa vuodesta 1998. Paperilehti on ilmestynyt vuodesta 2004 alkaen tabloidina. Tiedosto:Agderposten trykkeri.jpg|Agderpostenin kirjapaino Arendalin Stoassa. Tiedosto:Agderposten Arendal sentrum.jpg|Agderpostenin rakennus Østregatella Arendalin keskustassa. Tiedosto:Agderposten 1. juli 1874- framside.JPG|Agderpostenin etusivu 1. heinäkuuta 1874, ==Päätoimittajat== * Jens Svendsen 1874–1919 * Jens Vevstad 1919–1928 * Magne Torsvik 1928–1936 * Robert Knudsen 1936-–1945 * Sigurd Svendsen 1945–1946 * Einar Gauslaa 1946–1978 * Thor Bjørn Seland 1978–1996 * Stein Gauslaa 1996–2009 * Eivind Ljøstad 2009–2010 * Morten Rød 2010–2016 * Øyvind Klausen 2016– ==Lähteet== *Store norske leksikon, snl.no, ===Viitteet=== ==Aiheesta muualla== *Agderpostenin verkkosivusto Luokka:Norjalaiset sanomalehdet Luokka:Arendal
Altaposten

Altaposten on norjalainen sanomalehti, joka ilmestyy Altassa Finnmarkin läänissä. Lehti on perustettu 1969, ja sen ensimmäinen päätoimittaja oli Øystein Dalland. Vuonna 1988 päätoimittajaksi tuli Ulf Jørgensen ja vuonna 2001 Rolf Edmund Lund. Altaposten omisti saamenkielisen lehden Áššun vuoteen 2008 jolloin se yhdistyi lehteen Min Áigi ja syntyi Ávvir, jonka Altaposten omistaa Finnmark Dagbladin kanssa. Lehti ilmestyy myös verkossa. Altapostenin levikki vuonna 2016 oli 3 731.Mediebedriftene.no viitattu 26.6.2017 Se on ilmestynyt vuodesta 2017 lähtien kolme kertaa viikossa. ==Lähteet== ==Aiheesta muualla== *Altapostenin verkkosivusto * Altapostenin historia Luokka:Norjalaiset sanomalehdet
Trevor Noah

Trevor Noah (s. 20. helmikuuta 1984 Johannesburg, Etelä-Afrikka) on eteläafrikkalainen koomikko ja televisioesiintyjä, joka on tullut tunnetuksi Yhdysvalloissa juontamalla vuodesta 2015 alkaen Comedy Central -kaapelikanavan The Daily Showta.Sillanpää, Sami: Afrikan hauskin mies suututti Yhdysvaltain juutalaiset – ja aloittaa maan suosituimman satiiriohjelman juontajana, Helsingin Sanomat 21.7.2015. Viitattu 26.6.2017. Vaatii tilauksen. == Tausta ja yksityiselämä == Noah syntyi sveitsinsaksalaisen isän ja xhosa-heimoon kuuluvan äidin poikana apartheidin varjossa. Poika asui äitinsä kanssa Sowetossa, ja he joutuivat vierailemaan Noah’n isän luona Johannesburgin valkoisten alueella niin, että äiti esitti kotiapulaista. Noah on kertonut osaavansa kuutta kieltä: englantia, afrikaansia, xhosaa, zulua, tswanaa ja tsongaa. Vuonna 2020 Noah sai Yhdysvaltain kansalaisuuden. == Ura == Trevor Noah aloitti uransa Etelä-Afrikassa saippuasarjan näyttelijänä, standup- koomikkona ja televisiojuontajana. Vuonna 2009 hän löi itsensä läpi televisiossa ohjelmallaan The Daywalker. Vuosina 2010–2011 hänellä oli oma show Tonight with Trevor Noah maan M-Net- ja DStv-kanavilla. Hän sai kansainvälistä mainetta ja alkoi saada vierailukutsuja brittiläisiin julkkispaneelityyppisiin viihdeohjelmiin sekä amerikkalaisiin talk show -ohjelmiin. Joulukuussa 2014 Noah nimitettiin The Daily Show’n uudeksi ”ulkomaankirjeenvaihtajaksi”, ja seuraavana vuonna hän sai paikan ohjelman pitkäaikaisen vetäjän Jon Stewartin seuraajana. Syyskuussa 2022 Noah ilmoitti jäävänsä pois ohjelmasta seitsemän vuoden jälkeen keskittyäkseen taas standup- komiikkaan. Helsingin Sanomien Kyösti Niemelän mukaan Noah’n huumori ei ole ilkeää eikä kovin räväkkääkään, vaan pikemminkin joviaalia ja humaania. Hänestä Noah ei vain naurata vaan myös kommentoi ja valistaa, näkökulmanaan usein kulttuurien kohtaaminen. == Teokset == * Laiton lapsi – värikäs nuoruuteni Etelä-Afrikassa. Alkuteos Born a Crime – Stories from a South African Childhood (2016), suomentanut Jaana Iso-Markku. Jyväskylä: Atena, 2020. ISBN 978-952-300-658-4 ==Lähteet== == Aiheesta muualla == Luokka:Vuonna 1984 syntyneet Luokka:Elävät henkilöt Luokka:Eteläafrikkalaiset näyttelijät Luokka:Yhdysvaltalaiset juontajat Luokka:Amerikaneteläafrikkalaiset Luokka:Stand up -koomikot Luokka:Xhosat
Andreas Ahlqvist

Andreas Ahlqvist (s. 1980) on suomalainen entinen salibandyn pelaaja. Ahlqvist edusti urallaan Finspång IBK:ta ja Järfälla IBK:ta. ==Lähteet== Luokka:Suomalaiset salibandyn pelaajat Luokka:Vuonna 1980 syntyneet Luokka:Elävät henkilöt
Ric Marlow

Eric ”Ric” Marlow (syntyjään Sanford Phillip Schafler, 21. joulukuuta 1925 Bronx, New York City, New York, Yhdysvallat – 28. helmikuuta 2017 Palm Springs, Kalifornia, Yhdysvallat) oli yhdysvaltalainen lauluntekijä ja näyttelijä, joka tunnettiin parhaiten yhdessä Bobby Scottin kanssa kirjoitetusta kappaleesta ”A Taste of Honey”. Kappale voitti Grammy-palkinnon vuonna 1962. Laulusta on tehty yli 200 versiota, ja esimerkiksi The Beatles ja Barbra Streisand ovat levyttäneet sen. Marlow myös näytteli lukuisissa rooleissa. Hän esiintyi muun muassa televisiosarjoissa Bonanza, Hawaii Five-O ja Magnum. Luokka:Yhdysvaltalaiset lauluntekijät Luokka:Yhdysvaltalaiset näyttelijät Luokka:Vuonna 1925 syntyneet Luokka:Vuonna 2017 kuolleet
Paneelishow

Paneelishow eli koominen paneeliohjelma () on television visailuohjelma, joka perustuu sanavalmiiden julkisuuden henkilöiden käymään koomiseen keskusteluun. Osa ”julkkispaneelin” jäsenistä voi olla pysyviä, osa vaihtuvia vierailijoita. Yksi vakiokasvoista toimii puheenjohtajana. Suomen televisiokanavilla pitkäikäisin paneelishow oli Uutisvuoto (Yle TV1 1998–2018), myöhempiä ja lyhytikäisempiä Hyvät ja huonot uutiset (Nelonen 2012–2018), Villi kortti (Yle TV2 2015–2019)Urheiluaiheinen paneelishow alkaa, Seura 15.10.2015. Viitattu 26.6.2017. ja Pitääkö olla huolissaan? (MTV 2016–2023)Näistä asioista suomalaiset ovat huolissaan – uuden paneelishow'n tähdet kertovat , MTV 14.9.2016. Viitattu 26.6.2017.. ==Historiaa== Kokeneista esiintyjistä koostuvaa keskusteluryhmää käytettiin jo Yhdysvalloissa läpi 1940-luvun jatkuneessa NBC:n radio-ohjelmassa Information Please. Toinen suosittu amerikkalaisradioiden paneelishow Milton Berlen juontama Stop Me If You've Heard This One. Televisiossa paneelishow’t olivat pitkään tietokilpailujen kaltaisia ohjelmia, joissa julkisuuden henkilöt kilpailivat puolivakavissaan palkinnoista. Vähitellen ohjelmaformaatit kehittyivät nykyisen kaltaisiksi, jolloin kilpailu yksilöinä tai joukkueina on enää sivuosassa tai puuttuu kokonaan, sen sijaan keskeistä on vitsikäs vastausten kehittely, muiden panelistien reagointi ja keskinäinen sanailu. Jos palkintoja jaetaan, ne ovat Uutisvuodon tapaan usein koomisen vähäpätöisiä. Nykyisten kaltaisten viihdepaneelien esikuvana pidetään yleisesti BBC:n vuodesta 2003 jatkunutta julkkisvisailua, Stephen Fryn juontamaa ohjelmasarjaa QI.Ahonen, Marko: Juttu lentää villisti, Keskisuomalainen 31.1.2017. Viitattu 26.6.2017. ==Lähteet== *
Toivo Ovaska (urheilija)

Toivo Johannes Ovaska (18. joulukuuta 1899 Ruskeala, Suomen suuriruhtinaskunta – 3. tammikuuta 1966 Helsinki) oli suomalainen pikaluistelija ja jalkapalloilija. Pikaluistelussa Ovaska kilpaili Sankt Moritzin talviolympialaisissa 1928, missä hän sijoittui 500 metrillä 11:nneksi ja 1 500 metrillä 15:nneksi. Jalkapallossa hän pelasi Suomen miesten maajoukkueessa neljä A-maaottelua vuosina 1927–1928 ja voitti Helsingin Jalkapalloklubin pelaajana SM-kultamitalin vuonna 1925.Suomen Urheilutietäjät ry == Lähteet == * Urheilutiedon SM-kilpailu 2001, vast. 93 Suomen Urheilutietäjät ry === Viitteet === == Aiheesta muualla == * Luokka:Suomalaiset pikaluistelijat Luokka:Suomalaiset jalkapalloilijat Luokka:Vuonna 1899 syntyneet Luokka:Vuonna 1966 kuolleet
Mustalampi (Oulu)

Mustalampi on pieni järvi tai lampi Oulun kaupungin Niileksen kaupunginosassa Pohjois-Pohjanmaalla. Järvi sijaitsee Valkiaisjärven ja Niilesjärven välisellä kannaksella, suopainanteella. Järvi kuuluu Oulujoen vesistöön, sen vesi laskee ojaa myöten Niilesjärveen ja edelleen Myllyojaa pitkin Oulujokeen. Järven rannat ovat rakentamattomia, ja sinne on tieyhteys Valkiaisjärventieltä. Etelärannalla on nuotiopaikka. == Lähteet == Luokka:Oulun järvet Luokka:Ala- Oulujoen alue‎ Luokka:Niiles
Bertel Backman

Bertel Fredrik Aulis Miesmäki (alun perin Backman, 10. kesäkuuta 1905 Tampere – 3. heinäkuuta 1981 Tampere) oli suomalainen lääkäri ja pikaluistelija. ==Henkilöhistoria== Miesmäen vanhemmat olivat johtaja Ernst Albert Backman ja Lilli Helena Schreck. Hänen ensimmäinen puolisonsa vuodesta 1936 oli Sirkka Hagar Laaksonen (k. 1942) ja toinen vuodesta 1943 sairaanhoitaja Gerda Bremer. Miesmäki tuli ylioppilaaksi Tampereen suomalaisesta yhteiskoulusta 1925 ja valmistui lääketieteen lisensiaatiksi 1933, kirurgiaan hän erikoistui 1945. Hankittuaan kirurgian spesialistikoulutuksen SPR:n sairaalassa, hän teki pääosan työurastaan lääkärinä Tampereella eri sairaaloissa ja toimi myös tehtaanlääkärinä. Hatanpään sairaalan kirurgisen osaston alilääkäri hänestä tuli 1953. Sodissa Miesmäki toimi kirurgina useammassa kenttäsairaalassa (mm. 19. KS:n johtavana kirurgina 1941–1942) ja sittemmin 1954. Sotasairaalan päällikkölääkärinä, sotilasarvoltaan hän oli lääkintämajuri. ==Urheilu-ura== Pikaluistelussa Tampereen Pyrintöä edustanut Miesmäki (Backman) kilpaili Sankt Moritzin talviolympialaisissa 1928, missä hän sijoittui 500 metrillä kahdeksanneksi ja 5 000 metrillä 13:nneksi. 1 500 metrillä hän keskeytti. == Lähteet == == Aiheesta muualla == * Luokka: Suomalaiset lääkärit Luokka:Suomalaiset pikaluistelijat Luokka:Vuonna 1905 syntyneet Luokka:Vuonna 1981 kuolleet
Anticimex

Anticimex on kansainvälinen tuhoeläinhallinnan, rakennetun ympäristön ja elintarvikehygienian palveluyritys. Emoyhtiö Anticimex International AB perustettiin vuonna 1934 Ruotsiin, mistä sen toiminta on laajentunut 16 maahan Euroopassa, Pohjois-Amerikassa, Aasiassa ja Australiassa. Emoyhtiö tytäryhtiöineen työllistää kansainvälisesti noin 4 500 henkeä. Anticimex- konsernin omistaa pääomasijoitusyhtiö EQT. Suomen lisäksi konsernilla on tytäryhtiöitä Norjassa, Tanskassa, Itävallassa, Belgiassa, Saksassa, Sveitsissä, Alankomaissa, Italiassa, Espanjassa, Portugalissa, Yhdysvalloissa, Singaporen tasavallassa, Malesiassa, Uudessa-Seelannissa ja Australiassa. Australian ja Uuden-Seelannin tytäryhtiöt käyttävät poikkeuksellisesti nimeä Flick Anticimex. Suomessa Anticimexin pääkonttori sijaitsee Vantaan Kaivokselassa. Suomessa toimi- ja myyntipisteitä on pääkonttorin lisäksi 13 kappaletta. Suomen Anticimex tekee vuositasolla noin 50 000 asiakaskäyntiä. Palvelutarjonnassa on perinteisten ja digitaalisten tuhoeläinhallinnan palveluiden lisäksi sisäilmatutkimus- ja elintarvikehygieniapalveluita sekä If-vakuutusyhtiön kanssa yhteistyössä Kunnon Koti -palvelu omakotitalo- omistajille. Anticimex yhdistetään konsernina useimmiten tuholaistorjuntaan; todellisuudessa jokaisella maalla on yksilöllinen palvelutarjonta. == Palvelut == Suomessa palvelut painottuvat neljälle osa-alueelle: Tuhoeläinhallintapalvelut * tuhoeläintarkastukset *jyrsijöiden monitorointi ja torjunta * myrkytön jyrsijätorjunta (SMART) * lentävien hyönteisten monitorointi (UV-laitteet, huolto ja raportointi) * hyönteisten monitorointi (feromonit) ja torjunta * lintusuojaus * lutikkakoiratarkastukset * lämpö- ja kylmäkäsittelyt * desinfioinnit * koulutuspalvelut Elintarvikehygieniapalvelut * hygienia- ja tuoteturvallisuuden auditoinnit sekä tarkastukset * elintarvike- ja pintapuhtauden näytteenotot * omavalvontasuunnitelmat * koulutuspalvelut Sisäilmatutkimukset * mikrobitutkimukset * VOC- ja haitta- ainemittaukset * lattiapäällysteiden vauriotutkimukset * kuitu- ja pölytutkimukset * olosuhdeseurannat * merkkiainetutkimukset * ilmanvaihtotutkimukset Talotarkastukset * Ifin kanssa yhteistyössä Kunnon Koti -palvelu == Lähteet == # Anticimex-konsernin kotisivut Viitattu 29.6.2017. # Anticimex Oy:n kotisivut Viitattu 26.6.2017. # Anticimex SMART Viitattu 26.6.2017. # Ifin Kunnon koti -palvelu Viitattu 28.6.2017. # EQT:n kotisivut Viitattu 29.6.2017. === Viitteet === Luokka:Tuholaisten torjunta Luokka:Ruotsalaiset yritykset
Jorma Sandelin

Jorma Alexander Sandelin (s. 4. kesäkuuta 1936 Kristiinankaupunki) on suomalainen kilpauransa päättänyt jousiampuja. Sandelin edusti Suomea lukuisissa arvokisoissa ja saavutti kymmeniä SM-mitaleja sekä Suomen ennätyksiä. Hän voitti yksilökilpailussa MM-pronssia vuonna 1961 ja joukkuekilpailussa kolme MM- sekä kolme EM- mitalia.https://www.sjal.fi/seuroille/kilpailutoiminta/tulokset-ja- tilastot/suomalaiset-arvokisamitalistit/ Münchenin kesäolympialaisissa 1972 Sandelin sijoittui yksilökilpailussa 40:nneksi. Hänen vuoden 1969 FITA- kierroksella tekemänsä tulokset ylittivät silloisen maailmanennätyksen. == Lähteet == == Aiheesta muualla == * Luokka:Suomalaiset jousiampujat Luokka:Vuonna 1936 syntyneet Luokka:Elävät henkilöt
Peter Fazer

Karl Peter Fazer (23. lokakuuta 1934 Helsinki – 24. lokakuuta 1998 Sipoo) oli suomalainen yritysjohtaja ja kilpapurjehtija, joka kilpaili vuoden 1964 kesäolympialaisissa. Peter Fazerin vanhemmat olivat vuorineuvos Sven Fazer ja Tessi Hackman. Fazer-yhtiön perustaja Karl Fazer oli hänen isoisänsä.Biografia-sampo: Sven Fazer Viitattu 23.8.2021. Peter Fazer aloitti työt Fazerin makeistehtaalla jo 16-vuotiaana. Hän oli yhtiön toimitusjohtaja isänsä jälkeen vuodesta 1965 vuoteen 1987, jolloin hänestä tuli yhtiön hallituksen puheenjohtaja. Fazer kuoli sydänkohtaukseen kotonaan, täytettyään 64 vuotta edellisenä päivänä. == Lähteet == Luokka:Suomalaiset kilpapurjehtijat Luokka:Suomensveitsiläiset henkilöt Luokka:Suomalaiset elinkeinoelämän vaikuttajat Luokka:Suomalaiset yritysjohtajat Luokka:Vuonna 1934 syntyneet Luokka:Vuonna 1998 kuolleet
Aarne Lindholm

Karl Aarne Lindholm (myöh. Linnolahti) (12. helmikuuta 1889, Laihia – 19. heinäkuuta 1972 Vaasa) oli suomalainen kestävyysjuoksija. Lindholm osallistui Suomen suurruhtinaskunnan joukkueeseen Tukholman olympialaisiin 1912. Hän osallistui Tukholmassa neljään lajiin: 5 000 m juoksuun, 3 000 m joukkuekilpailuun, maastojuoksun yksilökilpailuun sekä maastojuoksun joukkuekilpailuun. 3 000 metrin joukkuekilpailussa hän sijoittui välieränsä toiseksi viimeiseksi. Muissa lajeissa hän ei päässyt maaliin. Hän asui vuodesta 1897 Vaasassa, jossa toimi aluksi postinkantajana ja myöhemmin vahtimestarina. ==Lähteet== Luokka:Suomalaiset kestävyysjuoksijat Luokka:Vuonna 1889 syntyneet Luokka:Vuonna 1972 kuolleet
Agamgam 2004

__NOTOC__ Agamgam 2004 on nigeriläisen laulaja-lauluntekijä Bombinon albumi, joka julkaistiin vuonna 2010. == Kappaleet == Kaikki kappaleet Omara "Bombino" Moctar, ellei toisin mainita. # # # # # # # # # # == Kokoonpano == * Bombino – laulu, soolokitara * Dani Julia – rytmikitara, taustalaulu * Nasser – djembé == Lähteet == * "Agamgam 2004" reaktionrecords.bandcamp.com -sivustolla Luokka:Vuoden 2010 albumit Luokka:Bombinon albumit
Konstantin Habenski

Konstantin Habenski (; s. 11. tammikuuta 1972) on venäläinen näyttelijä ja ohjaaja. Hän on tunnettu muun muassa elokuvista Night Watch – yövahti (2004) ja Day Watch (2006). Habenskille myönnettiin Venäjän kansantaiteilijan palkinto vuonna 2012. ==Aiheesta muualla== * Luokka:Venäläiset näyttelijät Luokka:Vuonna 1972 syntyneet Luokka:Elävät henkilöt
TEMPO

TEMPO eli (2,2,6,6-tetrametyyli-piperidin-1-yyli)oksyyli (C9H18NO) on heterosyklinen orgaaninen yhdiste. Yhdiste on rakenteeltaan radikaali, mutta on radikaaliksi poikkeuksellisen stabiili. TEMPOa voidaan käyttää orgaanisen kemian synteeseissä hapettimena. ==Ominaisuudet, valmistus ja käyttö== Huoneenlämpötilassa TEMPO on väriltään oranssinpunaista kiteistä ainetta. Yhdiste liukenee orgaanisiin luottimiin. TEMPO on voimakas hapetin. Lisäksi se on myrkyllistä ja ärsyttää voimakkaasti ihoa. TEMPOa valmistetaan hapettamalla 2,2,6,6-tetrametyylipiperidiiniä. Yleensä hapetus tehdään käyttäen joko natriumhypokloriittia tai ilman avulla. Käytettäessä hapettimena ilmaa tarvitaan lisäksi metallikationi katalyytiksi, ja tyypillisimpiä tähän käytettyjä metalleja ovat Cu+\- Ru2+ ja Mn2+/Co2+-kationit. Muodostuva TEMPO hapettuu edelleen varsinaiseksi hapettimeksi, joka on oksoammoniumkationi. TEMPO hapettaa primääriset alkoholit aldehydeiksi ja sekundääriset alkoholit ketoneiksi. Ainesuhteista riippuen aldehydit voidaan hapettaa myös karboksyylihapoiksi. Lisäksi TEMPO hapettaa diolit laktoneiksi tai hydroksialdehydeiksi ja sulfidit sulfoksideiksi. Teollisuudessa TEMPOa käytetään hapettamaan muun muassa retinoli retinaaliksi ja lääketeollisuuden tarvitsemien lähtöaineiden synteeseissä steroidijohdannaisten valmistamiseen. TEMPOa voidaan käyttää myös radikaalipolymeroinneissa. TEMPO reagoi pidentyvän radikaaliketjun pään kanssa muodostaen additiotuotteen. Tämä estää pään radikaalia reagoimasta edelleen. Additiotuote voidaan hajottaa kuumentamalla, jolloin TEMPO irtoaa ja muodostuu polymeeriradikaali, joka voi jatkaa edelleen reaktiota. Näin voidaan säädellä esimerkiksi halutun polymeerin molekyylimassaa. TEMPOa on käytetty tähän tarkoitukseen muun muassa polystyreenin valmistuksessa.Hans-Georg Elias & Rolf Mülhaupt: Plastics, General Survey, 2. Production of Polymers and Plastics, Kirk-Othmer Encyclopedia of Chemical Technology, John Wiley & Sons, New York, 2015. Viitattu 26.6.2017 ==Lähteet== Luokka:Piperidiinit
Niilin valtiatar

Niilin valtiatar (Child of the Morning) on vuonna 1977 ilmestynyt Pauline Gedgen kirjoittama romaani. Kirjan lyhennetty suomennos on Valittujen Palojen Kirjavalioissa vuodelta 1989. Sen on suomentanut Anna-Maija Viitanen. Teoksen on kuvittanut F. W. Richter-Johnsen. == Juoni == Kirja kertoo Egyptin kuningattaren Hatšepsutin elämäntarinan sellaisena kuin, miksi kirjailija sen kuvitteli. Kirjan alussa Hatšepsut on nuori tyttö, jonka isoveli Thutmosis II on ensimmäinen vallanperimysjärjestyksessä. Hatšepsutin elämä vaikuttaa turvatulta, kunnes salaliittolaiset myrkyttävät Thutmosis II:n puolisoksi aiotun sisarpuolen Neferun. Tämän jälkeen kuningattareksi valitaan Hatšepsut, joka ei kuitenkaan pidä asemastaan velton ja saamattoman Thutmosis II:n puolisona mutta joutuu alistumaan asemaansa kuningattarena. Hatšepsutin elämä mutkistuu Thutmosis II:n ottaessa jalkavaimokseen Aset-nimisen naisen, joka synnyttää hänelle poikalapsen, Thutmosis III:n, kun taas Hatšepsut itse saa kaksi tytärtä, Merit-Ran ja Neferu-Ran. Tyttöjen saaminen romuttaa Hatšepsutin aikeet perustaa oma dynastia. Thutmosis II kuolee ja Egyptissä odotetaan Hatšepsutin kertovan vallanperijästä, mutta Hatšepsut viivyttää kertomista. Thutmosis III:n varttuessa Neferu-Ra kiinnostuu hänestä, ja kiinnostus osoittautuu molemminpuoliseksi, mistä Hatsepsut ei pidä. Neferu-Ra kuolee, ja Thutmosis III ryhtyy liehittelemään Merit-Rata. Huomatessaan, että Hatšepsut ei aio luopua kruunusta, Thutmosis III salamurhauttaa tämän ystävät yhden yön aikana, minkä jälkeen hän menee vaatimaan kruunua Hatšepsutilta. Hatšepsut ei luovuta kruunua vaan pakottaa Thutmosis III:n ottamaan sen hänen päästään. Tämän jälkeen Thutmosis III haluaa Hatšepsutin vaimokseen, mutta Hatšepsut nauraa hänelle päin naamaa. Hatšepsut lähtee salista ja kertoo asioista Merit- Ralle, joka ei välitä äidistään vaan pitää tapahtuneita Hatšepsutin ystävien kuolemia Hatsepsutin oman vallanhimon syynä. Thutmosis III haluaa aloittaa sodan heettiläisiä vastaan ja myrkyttää Hatšepsutin viinillä. Hatsepsut kuolee illalla katsellen palatsin katolta aunringonlaskua. ==Teos== * Kirjavaliot: neljä lyhennettyä menestysteosta, julk. Valitut palat, kustantaja Valitut kirjavaliot, 1989 ISBN 951-9059-46-6 ;sisältää lyhennelmät teoksista: * Pauline Gedge, Niilin valtiatar. * Desmond Bagley, Islannin peli. (ilmestynyt myös täysimittaisena) * Catherine M. Rae, Julkisivun takana. * Richard Martin Stern, Uhka mereltä. Luokka:Vuoden 1977 kirjat Luokka:Kanadalaiset romaanit
Hannu Savijärvi

Hannu Ilmari Savijärvi (s. ) on Helsingin yliopiston meteorologian emeritusprofessori. Savijärvi kirjoitti ylioppilaaksi Äänekosken yhteiskoulusta vuonna 1966 ja valmistui Helsingin yliopistosta (HY) filosofian kandidaatiksi (meteorologia) vuonna 1972, lisensiaatiksi 1975 ja tohtoriksi 1982. Hänen englanninkielinen artikkeliväitöskirjansa (1980) käsitteli ilmakehän suuren mittakaavan virtausten tasapainoehtoja ja oli otsikoitu Diagnostic studies on the balance requirements of the atmospheric large-scale flow. Savijärvi oli Ilmatieteen laitoksen ATK-osastolla 1970–71, HY:n meteorologian assistenttina 1971–1974, Suomen Akatemian tutkimusapulaisena 1975–1976, tutkijana Englannin Readingissä Euroopan keskipitkien sääennusteiden keskuksessa (ECMWF) 1977–1982, sitten HY:n meteorologian apulaisprofessori 1982–1997 ja professori 1998–2012. Hän vieraili Yhdysvalloissa Princetonin yliopistossa 1986–1987, Tukholman yliopistossa useaan otteeseen 1991–1992 ja uudelleen Yhdysvalloissa National Meteorological Centerissä 1993–1994. Savijärven tutkimusalueena olivat ensin ilmaston tasapainoehdot, sittemmin myös numeeriset ilmakehämallit ja pienikokoiset ns. mesoskaalan sääilmiöt kuten merituuli, rinnetuulet ja muut lämpösaarekeilmiöt sekä Mars-planeetan sääilmiöt ja ilmasto. Savijärven merituulimallitulokset ovat olleet mm. apuna purjehduksen olympiamitalijahdeissa . Savijärvi on ollut Suomalaisen Tiedeakatemian jäsen vuodesta 1999 lähtien ja Suomen Tiedeseuran jäsen.. Hän oli ECMWF:n tieteellisen neuvoston jäsen 1999–2007 ja Ilmatieteen laitoksen johtokunnan jäsen 1999–2004. ==Lähteet== ==Aiheesta muualla== *Google Scholar: Hannu Savijärvi (scholar.google.com) Luokka:Suomalaiset meteorologit Luokka:Helsingin yliopiston professorit Luokka:Suomalaiset professorit Luokka:Vuonna 1947 syntyneet Luokka:Elävät henkilöt
Tokasikajuttu

Tokasikajuttu on vuonna 2017 ensi-iltansa saanut kansainvälisenä yhteistuotantona valmistettu dokumenttielokuva, jonka on ohjannut ja käsikirjoittanut Jukka Kärkkäinen ja J-P Passi. Pertti Kurikan Nimipäivät -yhtyeestä kertova elokuva on itsenäinen jatko-osa saman tekijätiimin kulttimaineeseen nousseelle vuoden 2012 elokuvalle Kovasikajuttu. Elokuva esitettiin Yle TV1:n Dokumenttiprojektissa huhtikuussa 2018. ==Palkinnot ja ehdokkuudet== Palkinnot ja ehdokkuudet Palkinto Päiväys Kategoria Kenelle Tulos Lähde Jussi 23. maaliskuuta 2018 Leikkaus Otto Heikola, Riitta Poikselkä Dokumenttielokuva == Arvostelut == Aamulehti Kari Salminen Episodi Jussi Huhtala Film-O-Holic.com Pauliina Savola Helsingin Sanomat Leena Virtanen Hufvudstadsbladet Krister Uggeldahl Iltalehti Juho Rissanen Ilta-Sanomat Tarmo Poussu Muropaketti Aki Lehti == Lähteet == == Aiheesta muualla == * * * Yle Areena: Tokasikajuttu Luokka:Vuoden 2017 suomalaiset elokuvat Luokka:Suomalaiset dokumenttielokuvat Luokka:Pertti Kurikan Nimipäivät
Koomikon kuolema

Koomikon kuolema (engl. National Treasure) on englantilainen neliosainen vuonna 2016 esitetty draamasarja, jonka on luonut Jack Thorne. Sarjan päähenkilö on menestynyt koomikko Paul Finchley (Robbie Coltrane), jota syytetään seksuaalisesta hyväksikäytöstä. Julie Walters esittää Paulin vaimoa Marieta, ja Andrea Riseborough Paulin tytärtä Dee'tä. Koomikon kuolema pohtii julkisuuden ja yksityisyyden suhdetta. Sarja esitettiin Britanniassa syksyllä 2016 Channel 4 -kanavalla. Suomessa sarja alkoi keväällä 2017 YLE TV1 -kanavalla. ==Juoni== Koomikko Paul Finchley on ollut vuosia television viihdeohjelman vetovoimainen esiintyjä ja mediapersoona. Miestä tervehditään kadulla kuin vanhaa tuttavaa, mutta sitten tulee kohtalokas päivä. Poliisi hakee Finchleyn kuultavaksi epäiltynä vanhasta raiskaussyytteestä. Uutinen seksirikosepäilystä leviää nopeasti ja kansa kääntää selkänsä koomikolle. Syytteen seurauksena hänen lähipiirinsä joutuu kokonaan uudenlaiseen valoon ja julkisuuteen. ==Päärooleissa== Luokka:Brittiläiset draamasarjat Luokka:Channel 4:n televisio-ohjelmat
Andrea Riseborough

Andrea Riseborough (s. 20. marraskuuta 1981 Newcastle, Englanti) on englantilainen näyttelijä. Hänet tunnetaan parhaiten rooleistaan elokuvissa The Death of Stalin (2017), Battle of the Sexes (2017), Birdman (2014), Oblivion (2013), Welcome to the Punch (2013), Disconnect (2013), Shadow Dancer (2012), W.E, (2011) Brighton Rock (2010), Made in Dagenham (2010), Ole luonani aina (2010), Happy-Go-Lucky (2008) ja Venus (2006) sekä televisiosarjoissa Koomikon kuolema, Bloodline, Syyttäjän todistaja ja Black Mirror. == Aiheesta muualla == * Luokka:Brittiläiset näyttelijät Luokka:Englantilaiset näyttelijät Luokka:Vuonna 1981 syntyneet Luokka:Elävät henkilöt
Reetta Hämäläinen

Reetta Anna Inkeri Hämäläinen (s. 13. helmikuuta 1992) on suomalainen yleisurheilija. Hänen päälajinsa oli aiemmin seiväshyppy, jossa hän ei kuitenkaan ole kilpaillut vuoden 2012 jälkeen, vaan kilpailee nykyisin lähinnä pika- ja aitajuoksussa. Hän edusti Nastolan Nasevaa vuoteen 2003, Lahden Ahkeraa 2004–2011, Turun Urheiluliittoa 2012–2013 ja uudelleen Lahden Ahkeraa vuodesta 2014. Häntä valmentaa Mika Salminen, aiemmin myös Anukaisa Järvinen ja Kimmo Kantosalo. Hämäläinen saavutti Euroopan nuorten kesäolympiafestivaaleilla Tampereella 2009 hopeaa seiväshypyssä tuloksella 385. Saman vuoden Bressanonen alle 18-vuotiaiden MM-kilpailuissa hän karsiutui loppukilpailusta. Hän edusti Suomea alle 18-vuotiaiden maaottelussa 2008 ja 2009 sijoittuen kummallakin kerralla seiväskilpailussa kolmanneksi. Hämäläinen saavutti seiväshypyssä sisäratojen SM-pronssia Mustasaaressa 2009 tuloksella 385. Kalevan kisoissa hän on sijoittunut seiväshypyssä parhaimmillaan viidenneksi Espoossa 2009. Nuorten sarjoissa hän voitti Suomen-mestaruuden ulkoradoilla 14-vuotiaiden 80 metrin aitajuoksussa 2006 ja alle 20-vuotiaiden 4 × 100 metrin viestissä 2009 sekä hallissa alle 18-vuotiaiden seiväshypyssä 2009. Hämäläinen hyppäsi seiväsennätyksensä 400 cm Somerolla 25. kesäkuuta 2009. Hallissa hän on hypännyt parhaimmillaan 390 Helsingissä 25. tammikuuta 2009. == Lähteet == Luokka:Suomalaiset seiväshyppääjät Luokka:Vuonna 1992 syntyneet Luokka:Elävät henkilöt
Fabrice Leggeri

Fabrice Leggeri (s. 28. maaliskuuta 1968 Alsace, Ranska) on ranskalainen virkamies. Hän toimi Euroopan raja- ja merivartiovirasto Frontexin johtajana 2015–2022. == Ura == Leggeri on suorittanut jatkotutkinnon nykyhistoriasta Pariisin yliopistossa. Hän on suorittanut tutkinnon myös École normale supérieure (ENS) -korkeakoulussa ja Institut d’Etudes Politiques de Paris -kauppakorkeakoulussa. Leggeri on työskennellyt Ranskan sisäministeriössä apulaisosastopäällikkönä ja päällikkönä, joka vastasi rajoista, rajat ylittävästä liikenteestä ja viisumeista. Vuosina 2000−2003 Leggeri toimi Euroopan komission kansallisena asiantuntijana, vuosina 2003−2007 varaprefektinä (valtion viranhaltija) kahdessa kunnassa ja 2007−2011 kansainvälisestä sekä eurooppaoikeudesta vastavan osaston johtajana puolustusministeriössä. Vuonna 2011 hän muutti Ranskan Etelä-Korean suurlähetystön apulaisjohtajaksi Souliin ja palasi takaisin vuonna 2013 toimiakseen sisäministeriön epäsäännöllisen maahanmuuton osastossa muun muassa Schengenin sopimukseen liittyvien asioiden, laittoman maahanmuuton ja budjettien parissa. Vuonna 2015 Leggeri nimitettiin EU:n rajavirasto Frontexin johtajaksi. 27\. helmikuuta 2017 Leggeri arvosteli Välimerestä ihmisiä pelastavia järjestöjä siitä, että ne pelastavat ihmisiä vääristä paikoista. Hänen mukaansa eurooppalaisten alusten on vältettävä poimimasta siirtolaisia kyytiinsä yhä lähempänä Libyan rannikkoa, koska se tukee rikollisverkostoja ja ihmiskauppiaita Libyassa ja rohkaisee ihmissalakuljettajia, jolloin he pakottavat vielä aiempia vuosia enemmän siirtolaisia merikelvottomiin aluksiin. Jokaisella on hänen mukaansa kuitenkin velvollisuus auttaa ihmisiä merihädässä. == Lähteet == Luokka:Euroopan unionin virkamiehet Luokka:Ranskalaiset viranhaltijat Luokka:Vuonna 1968 syntyneet Luokka:Elävät henkilöt Luokka:Ranskalaiset europarlamentaarikot
Vaskjala-Ülemiste kanal

thumb|Vaskjala–Ülemiste kanal Raen kylässä Vaskjala–Ülemiste kanal (myös Pirita jõe–Ülemiste kanal) on kanava Raen kunnassa ja Tallinnassa Harjumaalla. Kanava alkaa Vaskjalan tekojärvestä ja se laskee Ülemistejärveen. Kanava on yksi osa Tallinnan vesihuoltojärjestelmää. == Kanavan ominaisuudet ja kulku == Vaskjalan tekojärvi sijaitsee Vaskjalan asuinalueella Jürin pienoispauppalan itäpuolella. Tekojärven luoteisrannassa on säännöstelypato, josta kanava alkaa. Sen kokonaispituus on 10,8 km ja kulkee pääasiassa koilliseen seuraten Rae rabaa (Raen suo). Kanavan virtaama oli keskimäärin 6 m³/s. == Historiaa == Pääkaupungin vesihuollon saavutettua äärirajansa rakennettiin vuonna 1922 kanava, joka toi vettä Pirita jõesta Ülemistejärveen. Vesi pumpattiin Pirita jõesta kanavaan pumppaamossa. Vuonna 1970 perustettiin Vaskjalan tekojärvi, jossa vedenpinta on korkeampi ja jotta vesi virtaisi itsekseen kanavaa myöten eteenpäin. == Lähteet == * === Viitteet === Luokka:Viron kanavat Luokka:Pirita jõen vesistö Luokka:Harjun alavesistöalueen kanavat Luokka:Tallinna Luokka:Rae